
Raseinių Šaltinio progimnazijos direktoriaus

2026 m. spalio    d. įsakymu Nr. V1-___
RASEINIŲ ŠALTINIO PROGIMNAZIJOS
VAIKŲ IR MOKINIŲ MAITINIMO ORGANIZAVIMO TVARKOS APRAŠAS
I SKYRIUS BENDROSIOS NUOSTATOS 
1. Raseinių Šaltinio progimnazijos (toliau – Progimnazija) vaikų ir mokinių maitinimo organizavimo tvarkos aprašas (toliau – Aprašas) parengtas vadovaujantis Vaikų maitinimo organizavimo tvarkos aprašu, patvirtintu Lietuvos Respublikos sveikatos apsaugos ministro 2011 m. lapkričio 11 d. įsakymu Nr. V-964 „Dėl Vaikų maitinimo organizavimo tvarkos aprašo patvirtinimo“ su vėlesniais pakeitimais, Vaikų ir mokinių maitinimo organizavimo Raseinių  rajono savivaldybės ir nevalstybinėse mokyklose tvarkos aprašu, patvirtintu Raseinių rajono savivaldybės tarybos 2020 m. birželio 18 d. sprendimu Nr. TS –188. 
2. Maitinimo paslaugas Progimnazijoje teikia maitinimo paslaugos teikėjas, laimėjęs konkursą Lietuvos Respublikos Viešųjų pirkimų įstatymo nustatyta tvarka. 
3. Maitinimo paslaugos teikėjas atsako už paslaugų kokybę pagal teisės aktų reikalavimus. 
4. Vaikams ir mokiniams teikiamos maitinimo rūšys: 
4.1. nemokamas maitinimas (pietūs ar / ir pusryčiai); 
4.2. mokamas vaikų, mokinių, ir kitų Progimnazijos bendruomenės narių maitinimas, kai už suteiktą maitinimo paslaugą vaikai, mokiniai, kiti progimnazijos bendruomenės nariai atsiskaito patys, pasirinktu atsiskaitymo būdu. Skatinamas atsiskaitymas elektroniniu mokinio pažymėjimu ar banko kortele; 
4.3. pritaikytas maitinimas. 
5. Už vaikų ir mokinių maitinimo organizavimą, nemokamo maitinimo apskaitą ir su maitinimo organizavimu susijusių dokumentų administravimą atsakingas asmuo skiriamas Progimnazijos direktoriaus įsakymu.
II SKYRIUS 
VAIKŲ, MOKINIŲ MAITINIMO VALGIARAŠČIŲ SUDARYMAS IR TVIRTINIMAS
6. Kad būtų užtikrintas pilnavertis vaikų, mokinių maitinimas yra sudaromi valgiaraščiai, vadovaujantis Lietuvos Respublikos sveikatos apsaugos ministro patvirtintu pusryčių ir pietų patiekalų gamybai reikalingų produktų rinkinių sąrašu. 
7. Valgiaraščiai sudaromi ne mažiau kaip 15 darbo dienų laikotarpiui, poilsio stovyklose valgiaraščiai sudaromi ne mažiau kaip 5 kalendorinių dienų laikotarpiui. 
8. Valgiaraščiuose nurodomi patiekiami patiekalai, patiekalų kiekiai (g), energetinė vertė, receptūros numeris. 
9. Maitinimo paslaugų teikėjas pateikia dietologo patvirtintus valgiaraščius. Valgiaraščiai aptariami ir suderinami su Progimnazijos direktoriumi, kuris po suderinimo juos patvirtina.
10. Patvirtinti valgiaraščiai gali būti keičiami, pildomi ar tikslinami tik suderinus su Progimnazija, laikantis galiojančios maitinimo paslaugų teikimo sutarties ir vaikų maitinimą reglamentuojančių teisės aktų reikalavimų.
11. Vaikams, mokiniams, pateikusiems gydytojo raštiškus nurodymus (Forma Nr. E027-1) organizuojamas pritaikytas maitinimas. Apie atsiradusį pritaikyto maitinimo poreikį Progimnazijos direktorių ir valgyklos darbuotojus raštu informuoja visuomenės sveikatos priežiūros specialistas, vykdantis sveikatos priežiūrą Progimnazijoje. 
12. Visuomenės sveikatos specialistas, vykdantis sveikatos priežiūrą Progimnazijoje, vadovaudamasis Vaikų maitinimo organizavimo tvarkos aprašu, vertina vaikų ir mokinių maitinimo organizavimo atitiktį teisės aktų reikalavimams, pildo Valgiaraščių ir vaikų maitinimo atitikties patikrinimo žurnalą, fiksuoja nustatytus neatitikimus ir apie juos nedelsiant informuoja Progimnazijos direktorių bei maitinimo paslaugų teikėją.

13. Maitinimo paslaugos teikėjas atsako už tai, kad nustatyti vaikų ir mokinių maitinimo organizavimo trūkumai būtų pašalinti nedelsiant. 
III SKYRIUS 
VAIKŲ IR MOKINIŲ NEMOKAMO MAITINIMO ORGANIZAVIMAS 
14. Raseinių rajono savivaldybės administracijos Socialinės paramos skyrius nustato vaiko, mokinio teisę į nemokamą maitinimą. 
15. Progimnazija iš Raseinių rajono savivaldybės administracijos Socialinės paramos skyriaus gauna sprendimą (SP-12 forma) su sąrašu vaikų bei mokinių, kuriems skiriamas nemokamas maitinimas. 
16. Vaikui bei mokiniui, kuriam skirtas nemokamas maitinimas, perėjus mokytis į kitą mokyklą, už maitinimą atsakingas asmuo apie tai per 3 dienas informuoja Raseinių rajono savivaldybės Socialinės paramos skyrių. 
17. Nemokamas maitinimas vaikams ir mokiniams teikiamas Progimnazijoje mokymosi dienomis. 
18. Mokiniai Progimnazijos valgykloje gauna nemokamus pietus ar/ir pusryčius nuskaičius elektroninį mokinio pažymėjimą; 
19. Elektroninis nemokamo maitinimo žurnalas (toliau – SPIS) pagal vardinį vaikų sąrašą pildomas suderinus elektroniniame TAMO dienyne suformuotas nemokamo maitinimo ir lankomumo ataskaitas. 
20. Kai Progimnazijoje dėl karantino, ekstremalios situacijos, ekstremalaus įvykio ar įvykio ugdymo procesas organizuojamas nuotoliniu būdu ir stabdomas ar ribojamas vaikų ir mokinių maitinimo paslaugų teikimas, vaikams ir mokiniams, kuriems yra paskirtas nemokamas maitinimas, direktoriaus įsakymu, gali būti išduodami sauso maisto daviniai. Asmuo, atsakingas už maitinimą Progimnazijoje:
20.1. peržiūri ir patikslina vaikų ir mokinių, kuriems paskirtas nemokamas maitinimas, sąrašus, išsiaiškina, ar visos šeimos pageidauja gauti maisto davinį, ar visos šeimos turi galimybę atsiimti maisto davinį paskirtu laiku;

20.2. informuoja mokinių tėvus (globėjus, rūpintojus) apie maitinimo organizavimo sąlygas ir apie maisto davinių išdavimą; 

20.3. bendradarbiauja su maitinimo paslaugos teikėju, visuomenės sveikatos priežiūros specialistu, vykdančiu sveikatos priežiūrą Progimnazijoje, aptaria maisto davinių išdavimo periodiškumą, teikia pasiūlymus dėl maisto davinių įvairovės; 
21. Už sausų maisto davinių sudarymą ir išdavimą atsakingas maitinimo paslaugos teikėjas.
IV SKYRIUS 
NEMOKAMO MAITINIMO APSKAITOS DOKUMENTAI 
22. Nemokamo maitinimo apskaitos dokumentai: 
22.1. Raseinių rajono savivaldybės administracijos Socialinės paramos skyriaus sprendimai dėl socialinės paramos vaikams ir mokiniams skyrimo, kur nurodoma socialinės paramos vaikams  ir mokiniams rūšis; 
22.2. vaikų ir mokinių nemokamo maitinimo registravimo žurnalas (toliau – SPIS) (elektroninis); 
22.3. ketvirtinė vaikų ir mokinių nemokamo maitinimo ataskaita (iki kito ketvirčio pirmojo mėnesio 5 dienos); 
22.4. metinė vaikų ir mokinių nemokamo maitinimo ataskaita (iki kitų kalendorinių metų sausio 5 dienos). 
23. Maitinimo paslaugų teikėjas Progimnazijai teikia nemokamo maitinimo apskaitos ir suteiktas paslaugas pagrindžiančius dokumentus galiojančioje maitinimo paslaugų teikimo sutartyje nustatyta tvarka ir terminais.
V SKYRIUS
KITOS MAITINIMO ORGANIZAVIMO NUOSTATOS
24. Mokamas ir nemokamas vaikų ir mokinių maitinimas valgykloje organizuojamas švediško stalo principu, laikantis nustatytų maisto saugos, kokybės ir maisto tvarkymo reikalavimų.
25. Progimnazijos valgykloje gali būti organizuojamas papildomas maitinimas – užkandžių bufetas. Maitinimo paslaugų teikėjo siūlomą užkandžių bufeto asortimentą tvirtina Progimnazijos taryba. Užkandžių bufeto veikla organizuojama laikantis galiojančios maitinimo paslaugų teikimo sutarties ir vaikų maitinimą reglamentuojančių teisės aktų reikalavimų.
26. Vaikams ir mokiniams sudaroma galimybė valgykloje nemokamai atsigerti geriamo šalto ir šilto vandens.
27. Mokiniams sudaroma galimybė maitintis iš namų atsineštu maistu. Esant poreikiui, jį pasišildyti. Už atsinešto maisto saugą ir kokybę atsako tėvai (globėjai, rūpintojai). 
28. Vaikams ir mokiniams maitinimo grafikas tvirtinamas Direktoriaus įsakymu.
29. Vaikams ir mokiniams formuojami atsakingo vartojimo įpročiai, skatinant pagarbą maistui ir jo nešvaistymą.

30. Asmuo, atsakingas už maitinimą Progimnazijoje, stebi maisto likučius, fiksuoja ir teikia siūlymus dėl maisto atliekų mažinimo.

VI SKYRIUS
BAIGIAMOSIOS NUOSTATOS
31. Maitinimo paslaugų teikimo priežiūrą vykdo Progimnazijos administracija, steigėjo įgalioti asmenys, Valstybinė maisto ir veterinarijos tarnyba. 
32. Nustačius maitinimo organizavimo, teikiamų paslaugų kokybės ar kitus neatitikimus, jie fiksuojami raštu ir apie juos informuojamas maitinimo paslaugų teikėjas. Maitinimo paslaugų teikėjas nustatytus trūkumus pašalina galiojančioje maitinimo paslaugų teikimo sutartyje nustatyta tvarka ir terminais.
33. Maitinimo kokybė ir organizavimas ne rečiau kaip kartą per mokslo metus aptariami Progimnazijos Tėvų taryboje ir Progimnazijos taryboje.
34. Lėšų, skirtų vaikams ir mokiniams nemokamai maitinti, apskaitą tvarko asmuo, atsakingas už maitinimą progimnazijoje, Raseinių rajono savivaldybės administracijos Centralizuotas biudžetinių įstaigų buhalterinės apskaitos skyrius. 

35. Aprašas skelbiamas Progimnazijos internetinėje svetainėje. 

